《和希颜》
金朝·冯璧

虎守天门未易通，庾尘无扇障西风。主人何负盗憎主，公论不西私害公。

老伏固非千里骥，冥飞似是五噫鸿。纷纷往事渠知几，都付崧巅一笑中。

作者简介：（1162—1240）金真定人，字叔献，别字天粹。章宗承安二年经义进士。调莒州军事判官。宣宗时，累官大理丞，与台官行关中，劾奏奸赃之尤者十数人。总帅牙吾搭违制纵掠，璧承诏查办，驰入营中，夺其军。累官集庆军节度使。致仕。金亡后家居，卒年七十九。